આ વર્ષે તા. ૧૦ જુલાઈ ૨૦૧૩, પરમ પૂજ્ય શાસ્ત્રીજી મહારાજની ૧૧૨મી જન્મજયંતીના પવિત્ર દિવસે સવારે અખંડ ધૂન બાદ પુરાણી શ્રી બાલકૃષ્ણદાસજી સ્વામીની નિશ્રામાં બપોર પછી ૨-૩૦ કલાકે ભગવાન જગન્નાથજી, બલરામ ભૈયા અને સુભદ્રાબેનનું દર્શનમ્‌ સંસ્કૃત મહાવિદ્યાલયના પ્રધાનાચાર્ય શ્રી રામપ્રિયજી, પંડિતો અને ઋષિકુમારો દ્વારા વિશેષ પૂજન – આરતી કર્યા બાદ રાજકીય, સામાજિક અને ધાર્મિક આગેવાનોના સાનિધ્યમાં ભવ્ય રથયાત્રાનું પ્રસ્થાન થયું હતું.પુરાણી શ્રી બાલકૃષ્ણદાસજી સ્વામીની સાથે શિક્ષણ મંત્રી શ્રી ભૂપેન્દ્રસિંહજી ચુડાસમા, નાણામંત્રી શ્રી નીતિનભાઈ પટેલ અને સ્ટેન્ડીંગ કમિટિના ચેરમેન શ્રી ભૂપેન્દ્રભાઇ પટેલે સાવરણીથી રસ્તો વાળી - પહિંદ વિધિ કરી મહાનુભાવોએ દોરડાથી રથ ખેંચી રથયાત્રાનું પ્રસ્થાન કરાવ્યું હતું. ત્યારબાદ ગુરુકુલના સંતો, કોલેજીયન વિદ્યાર્થીઓ અને ગુરુકુલ સત્સંગ મંડળના યુવાનોએ દોરડાથી રથ ખેંચી પ્રસ્થાન કર્યું હતું.